Diari Oficial de la Generalitat Valenciana


Sumari del DOGV 3390, del 10-12-1998 (1998/9917)

Informació pública de l'aprovació definitiva del Pla Parcial i Programa d'Actuació Integrada del Sector SAU-I, Industrial La Vila.
----------------------------------------------------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9917


Organisme emissor
:   Ajuntament de Novetlè

Tipus de document
:   Anunci

Informació pública de l'aprovació definitiva del Pla Parcial i Programa d'Actuació Integrada del Sector SAU-I, Industrial La Vila. [1998/S9917]
  
L'ajuntament de Novetlè (València) en sessió celebrada el passat 30 d'octubre de 1998, entre altres va adoptar els acords següents:
  
1. Desestimar les al·legacions formulades d'acord amb allò que s'ha especificat en els informes tecnicojurídics, emesos pels tècnics, fent seus els continguts.
  
Estimar les formulades quant a qüestions tècniques, en el sentit especificat en l'informe del tècnic redactor; ordenant la inclusió de les modificacions derivades del dit informe, el Projecte d'Urbanització i Projecte de Reparcel·lació de la Unitat d'Execució Industrial La Vila.
  
1.1 Acceptar les renúncies a participar en el procés urbanitzador, compensant en metàl·lic, conforme a allò que s'ha estipulat en el Programa i Projecte de Reparcel·lació a tots els afectats per estes renúncies, per part de l'agent urbanitzador.
  
1.2 Procedir a la firma de les actes de ratificació de renúncia, de pagament i ocupació als afectats que han resolt la formula proposada en els projectes de la unitat d'execució.
  
2. Iniciar, l'expedient d'expropiació forçosa, partint del Projecte de Reparcel·lació redactat, exposat al públic junt amb el Programa d'Actuació Integrada, tenint en compte les qüestions tècniques determinades en l'informe emés pel redactor del mateix amb ocasió del tràmit d'informació pública; les renuncies formulades per distints propietaris a intervindre en el procés urbanitzador, d'acord amb allò que s'ha disposat en l'article 29.9.c de la Ley Reguladora de la Actividad Urbanística.
  
2.1 Notificar el contingut de l'expedient als interessats, així com la seua publicació en el Boletín Oficial del Estado, Diari Oficial de la Generalitat Valenciana i un periòdic de tirada provincial, donant un termini d'audiència de trenta dies des de la seua publicació/notificació, conforme a allò que s'ha disposat en l'article 219 del Text Refós de la Llei del Sòl de 1992.
  
3. Aprovar definitivament el Pla Parcial Industrial La Vila tal com es va exposar al públic, ja que no ha sofrit variacions per al·legacions.
  
4. Acceptar la sol·licitud formulada per Promoció Econòmica de Novetlè, SA, d'adquisició de les parcel·les que constituïxen el 10% d'aprofitament susceptible d'apropiació per l'administració; tot això, en els termes establits en la dita sol·licitud.
  
Acceptar així mateix, la sol·licitud formulada per a l'adquisició de la parcel·la resultant del projecte de reparcel·lació, per no aconseguir la superfície mínima exigida en les Normes Urbanístiques del Sector Industrial la Vila, per l'import indicat en la sol·licitud.
  
5. Aprovar definitivament, el Programa d'Actuació integrada formulada per l'empresa Pública Promoció Econòmica de Novetlè,SA, que fixa com a sistema de gestió el directe, així com la persona de l'urbanitzador en dita mercantil.
  
6. Aprovar, el Projecte d'Urbanització que conté les obres d'urbanització integral de l'abans mencionada unitat d'execució, tramitat simultàniament al Programa d'Actuació Integrada; amb les modificacions establides en l'informe tècnic formulat pel redactor del mateix amb ocasió de les al·legacions formulades respecte d'això.
  
7. Aprovar, el Projecte de Reparcel·lació redactat i exposat al públic junt amb el Programa d'Actuació Integrada, i es tindran en compte les qüestions tècniques determinades en l'informe emés pel redactor del mateix amb ocasió del tràmit d'informació pública; les renuncies formulades per distints propietaris a intervindre en el procés urbanitzador; així com, l'adquisició per part de l'urbanitzador, de l'excedent d'aprofitament atribuït a l'Ajuntament.
  
7.1. Aprovar la inclusió en el compte de liquidació definitiva, els costos tecnicoadministratius derivats del projecte d'expropiació.
  
7.2. Aprovar la imposició de les quotes urbanístiques reflectides en el compte de liquidació provisional que es preveuen en el Projecte de Reparcel·lació, i facultar Pensa per a la seua liquidació. S'inclou com annex a este punt el compte de liquidació provisional.
  
8é. Procedir per part de l'agent urbanitzador a notificar de forma individual els afectats en el procés i publicar el contingut del present acord en els mitjans oficials i en premsa, així com remetre a la Conselleria d'Obres Públiques, Urbanisme i Transports els projectes que conformen la unitat d'execució. Donant un termini d'audiència de 10 dies per a al·legacions al projecte de Reparcel·lació, segons allò disposat en l'article 69.c de la Ley Reguladora de la Actividad Urbanística. Donant per aprovat definitivament els punts 1, 1.1, 1.2, 3, 4, 5, 6 del contingut del present acord i 7, si no hi hagués al·legacions.
  
Contra el present acord que posa fi a la via administrativa en tots els punts indicats en l'apartat 8 del present acord, podran interposar, després de la comunicació prèvia a l'Ajuntament de Novetlè, recurs contenciós administratiu, en el termini de dos mesos comptats a partir del dia següent de la publicació d'este acord en el Diari Oficial de la Generalitat Valenciana, de conformitat amb allò que s'ha establit en els articles 48,109.c i 110.3 de la Llei 30/1992, de 26 de novembre, sense perjuí que els interessats puguen exercitar qualsevol altre recurs que estimen convenient.